ATP30 จิ๋วแจ๋วด้วยพื้นฐานแกร่ง
เมื่อพูดถึงบริษัทที่มีผลประกอบการแข็งแกร่งต่อเนื่องในตลาดหลักทรัพย์เอ็ม เอ ไอ ก็ต้องนึกถึง ATP30 ทันทีทันใด... เพราะหากดูผลงาน 4 ปีย้อนหลัง พบว่ากำไรสุทธิเติบโตขึ้นอย่างต่อเนื่องอย่างเห็นได้ชัด
29 ธ.ค. 2561

คุณค่าบริษัท
เมื่อพูดถึงบริษัทที่มีผลประกอบการแข็งแกร่งต่อเนื่องในตลาดหลักทรัพย์เอ็ม เอ ไอ ก็ต้องนึกถึงบริษัท เอทีพี 30 จำกัด (มหาชน) หรือ ATP30 ทันทีทันใด… เพราะหากดูผลงาน 4 ปีย้อนหลัง พบว่ากำไรสุทธิเติบโตขึ้นอย่างต่อเนื่องอย่างเห็นได้ชัด
นับตั้งแต่ปี 2558 มีกำไรสุทธิ 11.80 ล้านบาท ต่อมาในปี 2559 มีกำไรสุทธิขยับขึ้นมาอยู่ที่ 21.93 ล้านบาท ขณะที่ในปี 2560 มีกำไรขยับขึ้นมาอยู่ที่ 26.25 ล้านบาท และในงวด 9 เดือนแรกปี 2561 มีกำไรสุทธิ 30.50 ล้านบาท นับว่ากำไรเพียงเก้าเดือนก็สามารถทำสถิติสูงสุดไปแล้ว และจะได้เห็นผลประกอบการในปี 2561 เป็นปีทองของ ATP30 ต่อไป
ผลประกอบการของบริษัทเติบโตเพิ่มขึ้นเนื่องจากขยายการให้บริการกลุ่มลูกค้าเดิมและลูกค้ารายใหม่ รวมถึงการขยายธุรกิจสู่อุตสาหกรรมท่องเที่ยว
ต้องยอมรับว่าเป็นการบริหารจัดการที่ดีของผู้บริหาร ATP30 
นอกจากนี้ ยังมีเชิงบวกต่อศักยภาพในการเติบโตในระยะยาวของ ATP30 หลังจากได้ทำสัญญาการให้บริการรับส่งพนักงานของบริษัท ไทย เอ็นโอเค จำกัด ด้วยรถตู้ปรับอากาศ จำนวน 10 คัน โดยมีระยะเวลาให้บริการ 4 ปี กำหนดเริ่มให้บริการตั้งแต่วันที่ 26 ก.พ. 2562 เป็นต้นไป
ประกอบกับโอกาสในการเติบโตของรายได้ในอนาคตมาจากการเพิ่มจำนวนรถให้บริการลูกค้าเก่า  การได้ลูกค้าใหม่ และการเป็นพันธมิตรกับ บมจ.ท่าเรือราชาเฟอร์รี่ (RP) ริเริ่มธุรกิจให้บริการรับส่งนักท่องเที่ยวระหว่างกรุงเทพฯ และเกาะพะงันที่จะเริ่มให้บริการในปี 2562 เป็นโอกาสที่ดีต่อยอดสู่อุตสาหกรรมการท่องเที่ยวจากเดิมที่ให้บริการรถรับส่งพนักงาน
รวมทั้งยังคงเน้นจากกลุ่มลูกค้าเป้าหมายครอบคลุมพื้นที่ 3 จังหวัดในเขตเศรษฐกิจพิเศษอีอีซี ได้แก่ ชลบุรี ระยอง และฉะเชิงเทรา ทำให้บริษัทมีแนวโน้มได้รับประโยชน์จากความคืบหน้าของโครงการลงทุนในพื้นที่อีอีซี
ทั้งนี้ ทำให้ในปัจจุบัน ATP30 มีจำนวนลูกค้าที่ให้บริการ 35 ราย จำนวนรถรวม 270 คัน มูลค่าสัญญารวมประมาณ 1,964 ล้านบาท ทยอยรับรู้รายได้ถึงปี 2566
ดังนั้นเชื่อว่าผลประกอบการของ APT30 คงเติบโตแกร่งในอนาคต
พร้อมด้วยทางนักวิเคราะห์ บล.โกลเบล็ก แนะนำ “ซื้อ” ราคาเป้าหมาย 2.40 บาท
…
ผู้ถือหุ้นรายใหญ่
รายชื่อกรรมการ